Emausas
Emausas (hebr. ‏אֶמָּאוֹם‏‎ = Emmaom, gr. Ἐμμαούς = Emmaous, arab. عمواس = Imwas) – senovinė gyvenvietė Judėjoje, paminėta Evangelijoje pagal Luką. Emauso vieta tiksliai nežinoma – buvo 11 ar 30 km į šiaurės vakarus nuo Jeruzalės. Priimta Emausą tapatinti su keliomis vietovėmis Izraelyje: Kulonije, al Kubeibe, Abu Ghošu, Amvasu. Vykdant archeologinius kasinėjimus, atrastos romėnų vilos, dviejų Bizantijos ir vienos kryžininkų laikų bažnyčių liekanos. Lietuvoje biblinės vietovės vardu pavadinta Sudargo Emauso evangelikų liuteronų bažnyčia.